Diari Oficial de la Generalitat Valenciana


Sumari del DOGV 9392, del 27-07-2022 (2022/6889)

RESOLUCIÓ de 6 de juliol de 2022, de la Direcció General del Sector Públic i Patrimoni, de terminació de l'expedient de declaració administrativa d'herència intestada i acceptació de l'herència de Manuel Pérez Fernández. ABI 259/2021..
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9392

Data del DOGV
:   27-07-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/6889


Data del document
:   06-07-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 6 de juliol de 2022, de la Direcció General del Sector Públic i Patrimoni, de terminació de l'expedient de declaració administrativa d'herència intestada i acceptació de l'herència de Manuel Pérez Fernández. ABI 259/2021.. [2022/6889]  
Antecedents de fet  
La Conselleria d'Hisenda i Model Econòmic ha tingut coneixement pel Jutjat de Primera Instància i Instrucció núm. 2 d'Ibi, procediment ordinari 288/2021, de la defunció el 3 de maig de 2018, de Manuel Pérez Fernández. Entre la documentació adjunta consten renúncies a l'herència per part de germans, fills i nets del causant.  
  
De les actuacions prèvies dutes a terme des d'aquesta direcció general resulta que el causant no va atorgar testament.  
Acreditat el seu empadronament a l'Ajuntament de Castalla i com que no hi consten, en principi, més persones cridades a succeir, amb data 6 de juliol de 2021, la directora general del Sector Públic i Patrimoni va signar un acord d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de Manuel Pérez Fernández, que es va publicar en el DOGV núm. 9145 el 6 d'agost de 2021 i es va exposar en el tauler d'anuncis de l'Ajuntament de Castalla del 12.07.2021 al 12.08.2021 i en el d'Alcoi del 30.07.2021 al 31.08.2021.  
Investigat el cabal relicte, el causant consta com a titular d'1/6 part indivisa de la nua propietat de la finca núm. 6872 d'Onil, habitatge situat a l'avinguda de la Pau, núm. 21, 5a planta, inscrit en el Registre de la Propietat d'Ibi, foli 84, llibre 106, tom 705.  
Miguel Pérez Naveros, pare del causant, consta com a titular de la totalitat de l'usdefruit, amb caràcter privatiu. De la documentació que consta en l'expedient queda acreditada la seua defunció el 28 de desembre de 2015, amb l'extinció, en conseqüència, de l'usdefruit i la consolidació del ple domini del titular de la nua propietat.   
Així mateix, el causant tenia subscrit una assegurança VidaCaixa, modalitat Vida, pòlissa T122 9\*\*\*\*\*, producte Seviam obert, associada a un préstec que cobreix fins al 50 % del deute d'aquest en el cas de defunció de l'assegurat. Fets els tràmits oportuns i no havent obtingut resposta per part de l'entitat asseguradora a les sol·licituds d'aclariment, no s'ha fet efectiva la liquidació ni l'abonament d'aquesta. Desconeixent si existeix algun dret sobre aquest tema i amb la finalitat d'evitar la caducitat del procediment, se segueix amb la investigació; es planteja la possibilitat d'incorporar l'abonament corresponent, si és el cas, al cabal relicte en els termes de l'article 7. 2 i 8 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat.  
  
Amb data 15 de juny de 2022, es dona trasllat a l'Advocacia General de la Generalitat de la proposta de resolució d'acceptació de l'herència, a l'efecte de l'emissió d'un informe preceptiu d'acord amb el que es disposa en l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat.  
Amb data 30 de juny de 2022 es rep un informe de l'Advocacia General en el qual estima en la consideració jurídica tercera: que s'ha seguit la tramitació prevista en el Decret 20/2019 i conforme al seu article 6.1 que estableix que: «El termini màxim per a la resolució del procediment serà d'un any», vist que l'acord d'incoació d'aquest procediment va ser en data 6 de juliol de 2021, no ha transcorregut el termini fixat en aquest precepte, per la qual cosa la terminació del procediment s'ha acordat en termini.  
  
Fonaments de dret  
En compliment del que es preveu en l'article 71.1.c de la Llei orgànica 5/1982, d'1 de juliol, d'Estatut d'Autonomia de la Comunitat Valenciana, l'article 513.1r del Reial decret de 24 de juliol de 1889 pel qual es publica el Codi Civil, l'article 43.3 de la Llei 14/2003, de 10 d'abril, de patrimoni de la Generalitat Valenciana, l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques en la redacció que en fa la Llei 15/2015, de 2 de juliol, de jurisdicció voluntària, és procedent la terminació de l'expedient per a la declaració d'herència intestada per part de la Generalitat.  
  
En l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i basant-me en el que disposa l'article 84.1 de la Llei 39/2015, de 1 de novembre, del procediment administratiu comú de les administracions públiques, resolc:  
  
Primer  
Declarar la Generalitat hereva de Manuel Pérez Fernández i adjudicar-li els béns i drets de l'herència, obtingut l'informe favorable de l'Advocacia General de la Generalitat.  
  
Segon  
Acceptar l'herència del causant a benefici d'inventari, integrada pel següent immoble:  
- Ple domini d'1/6 part indivisa de la finca d'Onil núm. 6872, habitatge situat en la planta cinquena de l'avinguda de la Pau, núm. 21, inscrit en el Registre de la Propietat d'Ibi, foli 84, llibre 106, tom 705, amb CRU: 50429437007420 i referència cadastral: 8484734RM9490I3232NB.  
No s'han localitzat més béns de l'herència.  
  
Tercer  
Publicar la present resolució en el Diari Oficial de la Generalitat Valenciana i en la pàgina web d'aquesta conselleria.  
  
Quart  
Procedir a la presa de possessió dels béns i drets del causant, així com a la seua administració i conservació.  
  
Cinqué  
Notificar aquesta resolució als registres i organismes públics competents respecte als béns i drets que componen l'esmentada herència i donar-los d'alta en l'Inventari General de Béns i Drets de la Generalitat.  
  
En el cas del bé immoble que integra el cabal relicte, procedir a alienar-lo.  
  
Sisé  
Una vegada liquidada l'herència, aprovar, amb un informe previ de la Intervenció Delegada, el compte general de liquidació de l'abintestat en el qual s'integrarà la totalitat dels ingressos generats i les despeses abonades o per a abonar, entre els quals figurarà el premi per denúncia, si és procedent.  
  
Contra la present resolució, que no posa fi a la via administrativa, i de conformitat amb el que estableix la Llei 39/2015, d'1 d'octubre, del procediment administratiu comú de les administracions públiques i la Llei 29/1998, de 13 de juliol, reguladora de la jurisdicció contenciosa administrativa, es podrà interposar un recurs d'alçada davant la Secretaria Autonòmica de Model Econòmic i Finançament en el termini d'un mes, a comptar des de l'endemà de la recepció d'aquesta notificació.  
  
Si transcorren tres mesos des de l'endemà de la interposició del recurs d'alçada sense que haja sigut resolt, podrà entendre's que ha sigut desestimat i interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.  
Tot això sense perjudici que puga exercir-se qualsevol altre recurs o acció que s'estime procedent.  
  
València, 6 de juliol de 2022.- La directora general del Sector Públic i Patrimoni: Isabel Castelló García.